《春日杂兴十五首 其六》
宋代·华镇

东风入九门，细草有馀绿。长杨散金缕，缭乱青楼曲。

缃桃美于散，素馨纯如玉。名园搜未尽，春华已盈目。

兰蕙有天香，乃在山之麓。不与东风发，谁知顾中谷。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。